**UNIVERZITET U SARAJEVU – FILOZOFSKI FAKULTET**

**Franje Račkog 1, Sarajevo**

**website:** <https://www.ff.unsa.ba>

**Na osnovu člana 20 a. Zakona o radu Federacije Bosne i Hercegovine („Službene novine Federacije BiH“ broj:** **26/16. i 89/18**.), **člana 3. a u vezi sa članovima 6. i 7.**Uredbe o postupku prijema u radni odnos javnom sektoru na teritoriji Kantona Sarajevo („Službene novine Kantona Sarajevo“, broj: 19/21. i 10/22.), **člana 13. Jedinstvenog Pravilnika o radu Univerziteta u Sarajevu, broj: 02-89/19 od 19. 9.2019. godine,** Odluke Vlade Kantona, broj: 02-04-10691-34/22 od 17. 3. 2022. godine, Univerzitet u Sarajevu – Filozofski fakultet, *raspisuje*

**JAVNI OGLAS**

**ZA PRIJEM U RADNI ODNOS**

1. **SPREMAČICA** u Službi za poslove održavanja zgrade, tehničke poslove, čišćenje i obezbjeđenje zgrade (tehnička služba) **– 1 izvršilac, puno radno vrijeme, na neodređeno vrijeme**

**USLOVI:** Pored općih uslova utvrđenih Zakonom o radu („Službene novine FBiH“, broj: 26/16. i 89/19.),

kandidati trebaju ispunjavati i sljedeće posebne uvjete:

* Završena osnovna škola - OŠ

**PRIPADAJUĆA OSNOVNA NETO PLAĆA** **660 KM** (u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu)

**RADNO VRIJEME:** 40 sati sedmično (puno radno vrijeme)

**MJESTO RADA**: Sarajevo, Franje Račkog 1

**OPIS POSLOVA:**

* svakodnevno obavlja redovno održavanje čistoće učionica, kabineta, zajedničkih i drugih radnih prostora u i oko zgrade Fakulteta, kao i ostalih prostorija, površina, zidova, prozora, vrata, podova i namještaja u kojima se obavlja proces rada, što uključuje redovno usisavanje svih radnih površina, pranje teraco površina, suho brisanje namještaja i opreme, iznošenje i istresanje korpi za otpatke, čišćenje pepeljara i sl.);
* redovno održava čistoću sanitarnih čvorova i opreme;
* obavlja generalno čišćenje svih površina od drveta, furnira, pregradnih zidova i svih ostalih gore navedenih prostorija i površina po potrebi i nalogu šefa Tehničke službe, a naročito prije i nakon održavanja ispitnih rokova, te za vrijeme ljetnjeg i zimskog raspusta;
* obavlja poslove portira po potrebi i nalogu šefa Tehničke službe, sekretara i dekana Fakulteta, ili lica koje oni ovlaste svojom odlukom.

**DOKUMENTACIJA KOJU SU KANDIDATI OBAVEZNI DOSTAVITI:**

* Svojeručno potpisanu prijavu na Javni oglas sa kraćom biografijom, kontakt podacima (adresa, broj telefona i e-mail);
* svjedodžbu/diplomu/dokaz o završenom osnovnom obrazovnju - original ili ovjerenu fotokopiju;
* Biografiju;
* Izvod iz matične knjige rođenih – original ili ovjerenu fotokopiju;
* Uvjerenje o državljanstvu (ne starije od 6 mjeseci) – original ili ovjerenu fotokopiju;
* Uvjerenje/Potvrdu o ispunjavanju uslova za ostvarivanje prava prioriteta u zapošljavanju – original ili ovjerenu fotokopiju ne stariju od 6 mjeseci (više u dijelu „Napomene“);
* Prijavu prebivališta/boravišta u Kantonu Sarajevo, ne stariju od 3 mjeseca od dana izdavanja od nadležnog organa – original ili ovjerenu fotokopiju (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomene“);
* Potvrdu o nezaposlenosti Službe za zapošljavanje Kantona Sarajevo - original ili ovjerenu fotokopiju (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomene“).

**NAPOMENE:**

* O datumu, vremenu i mjestu obavljanja usmenog ispita kandidati će biti obaviješteni putem web stranice Univerziteta u Sarajevu - Filozofskog fakulteta (<https://www.ff.unsa.ba>), web stranice Univerziteta u Sarajevu (<https://www.unsa.ba>) u dijelu „Konkursi“ i putem e-maila, nakon zatvaranja Javnog oglasa.
* U skladu sa Zakonom o zaštiti ličnih podataka („Službeni glasnik BiH“, broj: 49/06., 76/11. i 89/11.) , imena kandidata se ne objavljuju.
* O konačnim rezultatima Javnog oglasa (nakon provedene konkursne procedure) svi prijavljeni kandidati bit će pismeno obaviješteni.
* Rok za prijavu je 10 dana od dana objave Javnog oglasa u dnevnim novinama, web stranici Univerziteta u Sarajevu – Filozofskog fakulteta (<https://www.ff.unsa.ba>), web stranici Univerziteta u Sarajevu (<https://www.unsa.ba>) i web stranici JU „Služba za zapošljavanje Kantona Sarajevo“ (<https://szks.ba/posao/>).
* Na prijavi obavezno naznačiti adresu i kontakt telefon (poželjno i e-mail adresu).
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje.
* Ako kandidat ne pristupi usmenom ispitu/intervjuu, smatrat će se da je odustao od dalje procedure Javnog oglasa.
* Dokumentacija koju kandidati predaju na konkurs, ne vraća se.
* Poslovnik o radu biti će objavljen na web stranici Univerziteta u Sarajevu – Filozofskog fakulteta <https://www.ff.unsa.ba> i web stranici Univerziteta u Sarajevu <https://www.unsa.ba> u dijelu „Konkursi“.
* Prilikom zapošljavanja prednost imaju lica u skladu sa Zakonom o dopunskim pravima boraca-branitelja BiH („Službene novine Kantona Sarajevo“, broj: 31/22), odnosno Uredbom o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21., 10/22.), Instrukcijom o bližoj primjeni kriterija vrednovanja prema Uredbi o Jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20. i 28/21.), Uredbom o Jedinstvenim kriterijima i pravilima za zapošljavanje branilaca i članova njihovih porodica u institucijama u kantonu Sarajevo, gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20. i 27/21.), koju dokazuju odgovarajućim dokumentima (rješenje/uvjerenje koje je smije biti starije od 6 mjeseci) koji se prilažu prilikom prijave na Javni oglas.
* Pravo na dodatne bodove ostvaruju branioci i članovi njihovih porodica pod sljedećim uslovima:

1. da imaju prebivalište/boravište u Kantonu Sarajevo,
2. da se nalaze na evidenciji JU „Služba za zapošljavanje Kantona Sarajevo" ili su zaposleni naodređeno vrijeme ili su zaposleni sa nižom stručnom spremom od one koju posjeduju što dokazuju potvrdom poslodavca (navedeno u dijelu teksta javnog oglasa koji se odnosi na dokumentacijukoju dostavlja kandidat koji ostvaruje prednost pri zapošljavanju).

* Kandidat koji bude izabran, dužan je dostaviti Uvjerenje o zdravstvenoj sposobnosti i Uvjerenje da se protiv istog ne vodi krivični postupak.

**PROVJERA ZNANJA**

Sa kandidatima koji budu ispunjavali posebne uslove, obavit će se usmeni ispit/intervju.

Kandidati mogu na Univerzitetu u Sarajevu – Filozofskom fakultetu preuzeti pitanja za usmeni ispit/intervju, a iste mogu pronaći i na web stranici Univerziteta u Sarajevu – Filozofskog fakulteta <https://www.ff.unsa.ba> i na web stranici Univerzitetu u Sarajevu https://www.unsa.ba

**OBAVJEŠTENJE ZA KANDIDATE**

Pitanja iz koje će se polagati usmeni ispit, kandidati mogu preuzeti na protokolu Univerziteta u Sarajevu - Filozofskog fakulteta, odnosno na web stranici Univerziteta u Sarajevu – Filozofskog fakulteta <https://www.ff.unsa.ba> i web stranici Univerziteta u Sarajevu <https://www.unsa.ba> u dijelu „Konkursi“.

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a) invalidninu  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida: | Uvjerenje (o statusu bračnog druga ratnog vojnog invalida,odnosno pripadnosti boračkoj populaciji- dokaz o statusu korisnika prava) | Općinskaslužba za boračko- invalidsku zaštitu. |
|  |  |  |  |
|  |  |  |  |

Prijave sa kraćom biografijom i sa traženom dokumentacijom dostavljaju se **lično na protokol** **Univerziteta u Sarajevu – Filozofskog fakulteta, u zatvorenoj koverti, svakim radnim danom u periodu od 7:30 do 15:30 sati ili preporučeno putem pošte sa naznakom**

**„NE OTVARAJ - PRIJAVA NA JAVNI OGLAS NA RADNO MJESTO SPREMAČICA u Službi za poslove održavanja zgrade, tehničke poslove, čišćenje i obezbjeđenje zgrade (tehnička služba) NA UNIVERZITETU U SARAJEVU – FILOZOFSKOM FAKULTETU“ – na adresu:**

**Univerzitet u Sarajevu - Filozofski fakultet, Franje Račkog br. 1, 71000 Sarajevo.**

**Javni oglas ostaje otvoren 10 dana od dana objave u dnevnim novinama, te na internet stranicama Univerziteta u Sarajevu – Filozofskog fakulteta, Univerziteta u Sarajevu i JU „Služba za zapošljavanje Kantona Sarajevo“.**

Bliže informacije mogu se dobiti na telefon 033/253-111 i e-mail: [dekanat@ff.unsa.ba](mailto:dekanat@ff.unsa.ba).

**Nepotpune i neblagovremene prijave neće se uzeti u razmatranje.**